Produse și servicii furnizate în 2011 (Colectarea și analizarea de informații)

Observatorul european al riscurilor: anticiparea schimbărilor Difuzarea rezultatelor „Sondajului european în rândul întreprinderilor privind riscurile noi și emergente” (European Survey of Enterprises on New and Emerging Risks – ESENER): evenimente naționale suplimentare pentru a lansa și a difuza raportul și documentul de sinteză (publicat în 22 de limbi). S-a finalizat faza a 2-a a studiului de previziune cu privire la impactul în materie de sănătate și securitate în muncă al inovațiilor tehnologice în domeniul „locurilor de muncă ecologice” până în 2020. A fost lansată faza a 3-a, care include șapte ateliere de elaborare de scenarii la care participă experți și factori de decizie. Publicații pe următoarele teme: — Studiul de previziune cu privire la riscurile noi și emergente în materie de securitate și sănătate în muncă, asociate noilor tehnologii în domeniul „locurilor de muncă ecologice” până în 2020: faza 1 – principalii factori ai schimbărilor și faza 2 – principalele tehnologii; — Securitatea și sănătatea la locul de muncă în cifre: Securitatea și sănătatea la locul de muncă în sectorul transporturilor – imagine de ansamblu; — Serviciile de urgență: trecere în revistă a literaturii de specialitate pe tema riscurilor în materie de securitate și sănătate în muncă; — Violența și hărțuirea la locul de muncă: imagine la nivel european; — Rezumat online al seminarului „Femeile și securitatea și sănătatea la locul de muncă”. Finalizarea platformei online „OSHwiki” și a celor 78 de articole care au fost solicitate de la autori experți. Informații privind mediul de lucru: difuzarea de informații cu privire la bunele practici la locul de muncă Asistență specializată pentru campania europeană cu privire la securitatea lucrărilor de mentenanță, inclusiv participarea la evenimente naționale și internaționale și publicarea următoarelor documente: — Fișe informative – (Legionella și boala legionarilor, Securitatea lucrărilor de mentenanță în agricultură); — Maintenance in Agriculture – A Safety and Health Guide (Lucrările de mentenanță în agricultură – ghid privind securitatea și sănătatea); — European good practice awards 2010/11 – a European campaign on safe maintenance (Premiile europene pentru bune practici 2010/11 – campania europeană cu privire la securitatea lucrărilor de mentenanță); — Legionella and Legionnaires’ disease: a policy overview (Legionella și boala legionarilor: prezentarea generală a politicii în domeniu); — Trei publicații electronice (e-facts) în sprijinul campaniei cu privire la securitatea lucrărilor de mentenanță. Lansarea proiectului privind „Instrumentul interactiv online de evaluare a riscurilor” (Online Interactive Risk Assessment Tool – OiRA) în cadrul Congresului Internațional de Sănătate și Securitate în Muncă. Dezvoltarea de instrumente OiRA în zece țări și dezbaterea dezvoltării acestui tip de instrument în alte opt țări. Publicarea de fișe informative, de rapoarte și de studii de caz pe teme precum transporturile rutiere, cultura în materie de siguranță, promovarea sănătății psihice, stimulentele economice și securitatea lucrărilor de mentenanță. Comunicare, campanii și promovare Campania europeană cu privire la securitatea lucrărilor de mentenanță: cel de al doilea (și ultimul) an. Ceremonia de decernare a premiilor pentru bune practici; organizarea unei reuniuni la nivel înalt; Pachetul european de sprijin în campanie (European Campaign Assistance Package); 53 de parteneri oficiali de campanie ai UE; dezvoltarea unui instrumentar online pentru activitățile desfășurate în cadrul unei campanii; pregătirea campaniei din 2012-2013 pe tema colaborării pentru prevenirea riscurilor. Publicații, documente informative, instrumente și servicii multilingve legate de sănătatea și securitatea în muncă, furnizate atât electronic, cât și pe suport hârtie. Promovarea informațiilor privind securitatea și sănătatea în muncă, inclusiv proiecte privind securitatea și sănătatea în muncă și transporturile; securitatea și sănătatea în muncă și fumul de țigară din mediul ambiant; securitatea și sănătatea în muncă a femeilor; rezultatele sondajului ESENER (patru seminare la nivel național în 2011). Lansarea publică a proiectului OiRA (instrumentul interactiv online de evaluare a riscurilor) și elaborarea unei strategii de promovare și de diseminare a acestui instrument. Participare activă sau pasivă la peste 160 de evenimente, expoziții și conferințe în domeniul securității și sănătății în muncă. Dezvoltarea și testarea în regim pilot a unui instrumentar pentru cadrele didactice având la bază popularul personaj de animație Napo. Organizarea unui concurs de fotografie, axat pe prevenirea riscurilor; premiu decernat pentru cel mai bun film documentar dedicat locurilor de muncă sănătoase. Conceperea unui sondaj de opinie paneuropean privind atitudinile publicului față de securitatea și sănătatea în muncă, precum și activitate desfășurată pe teren pentru realizarea acestui sondaj. Monitorizare și evaluare: studiu privind ușurința de utilizare a site-ului web; evaluarea premiului pentru cel mai bun film dedicat locurilor de muncă sănătoase; revizuirea personajelor de animație Salus; monitorizare media. Dezvoltarea rețelelor și coordonare Continuarea dezvoltării rețelei de puncte focale, a guvernanței agenției și a contactelor cu alte organizații europene și internaționale. Coordonarea rețelei directorilor de agenții și a rețelei șefilor de administrație. Consolidarea capacității instituționale în țările candidate și în țările potențial candidate (fonduri special alocate). Evaluarea strategiei agenției pentru perioada 2009-2013.